[{"text_idx": "#000005", "text": "Mae awyr y nos yn un o bleserau\u2019r gaeaf yng Ngogledd Ddwyrain Cymru. Mae llygredd golau yn effeithio ar lawer o\u2019r DU ac Ewrop, ond yma yng Nghymru mae cannoedd o leoedd ble gallwch brofi harddwch awyr y nos. Mae gan Gymru rwydwaith o Warchodfeydd Awyr Dywyll Rhyngwladol a Pharciau Awyr Dywyll y mae seryddwyr wedi eu nodi fel rhai o\u2019r mannau gorau yn y byd i wylio se\u0302r. Mae ein AHNE wedi cael arsyllfa symudol ar ffurf fan camper wedi\u2019i thrawsnewid a\u0302 thelesgopau. siartiau, camera\u0302u ac offer eraill, fydd yn cefnogi digwyddiadau Awyr Dywyll drwy gydol y flwyddyn."}, {"text_idx": "#000006", "text": "Mae pwysigrwydd tywyllwch o ansawdd da yn ddeublyg. I ddechrau, mae tua 60% o\u2019n bywyd gwyllt yn dod yn fyw yn y nos ac mae astudiaethau wedi dangos bod golau artiffisial yn y nos yn cael effeithiau negyddol \u2013 weithiau\u2019n farwol \u2013 ar lawer o greaduriaid (gan gynnwys bodau dynol) sy\u2019n effeithio ar ymddygiadau fel maeth, patrymau cysgu, atgenhedlu a diogelwch rhag ysglyfaethwyr. Drwy warchod ein hawyr dywyll fel y gall ein bywyd gwyllt ffynnu yn eu cynefinoedd naturiol, gan fyw yng nghylchoedd naturiol nos a dydd."}, {"text_idx": "#000007", "text": "Yn ail, ychydig o leoedd sydd ar o\u0302l lle gall pobl gael gwir ganfyddiad o\u2019r nos a\u2019i awyr syfrdanol yn llawn se\u0302r. Mewn gwirionedd dim ond 2% o bobl sy\u2019n byw yn y DU fydd yn profi awyr wirioneddol dywyll. Rydym yn ffodus ein bod mewn sefyllfa lle gall ymwelwyr fynd yn hawdd i lefydd sydd ag ychydig iawn o lygredd golau o\u2019r ardaloedd poblog o\u2019u cwmpas, sy\u2019n golygu y gall seryddwyr, selogion, beirdd ac ysgolheigion fel ei gilydd fwynhau un o\u2019r sioeau mwyaf ysblennydd ar y Ddaear."}, {"text_idx": "#000008", "text": "I ddechrau\u2019r wythnos gyffrous o ddigwyddiadau wybrennol, rydym yn annog pobl o bob oed sydd a\u0302 diddordeb yn y se\u0302r i fynd i\u2019ch gerddi cefn neu i Safleoedd Darganfod Awyr Dywyll yr AHNE i ryfeddu ar awyr y nos!"}, {"text_idx": "#000009", "text": "Ar unrhyw noson glir, mae rhyfeddodau di-ri yn aros amdanoch yn yr awyr. Gallwch weld galaeth 21\u20442 miliwn o flynyddoedd goleuni i ffwrdd gyda\u2019ch llygaid eich hun, a gydag ysbienddrych gallwch weld craterau ar y lleuad! Mae llawer o ffyrdd i gymryd rhan, beth am osod blancedi y tu allan i greu lle cyfforddus i wylio\u2019r se\u0302r, gwylio\u2019r awyr yn newid wrth i\u2019r haul fachlud yn y gwyll, neu godi pabell yn eich gardd i chwilio am se\u0302r gwib!"}, {"text_idx": "#000010", "text": "Bydd y digwyddiadau\u2019n dangos yr hyn sydd gan ein Hawyr Dywyll nodedig i\u2019w gynnig a bydd yn cynnau diddordeb ein cymunedau a busnesau i weithio gyda natur gobeithio. Mae ein hawyr dywyll yn gwarchod ein bywyd gwyllt a\u2019n hinsawdd ond gellir ei defnyddio hefyd i ymestyn y tymor ymwelwyr ac annog twristiaeth y tu hwnt i fisoedd traddodiadol yr haf."}]